

MINISTRIA E INFRASTRUKTURËS DHE ENERGJISË AGJENCIA KOMBËTARE E BURIMEVE NATYRORE DREJTORIA HIDROKARBURE

DREJTORIA MINERARE

**Lënda:** Kthim përgjigje.

Në përgjigje të e-mailit tuaj datë 19.01.2024 me lëndë “Kërkim informacioni mbi performancën e kompanive kineze “Beralb” (K12107002A) dhe Bankers Petroleum (K43128401L), për pyetjet e drejtuara, ju informojmë si më poshtë për secilën shoqëri:

* Për shoqerinë **“Beralb” sh.a** referuar të dhënave që disponon Drejtoria Minerare për lejet minerare të shfrytëzimit janë:

**Pyetje nr.1**

**Sa është numri i punonjësve të secilës prej dy kompanive të sipërcituara?**

Sipas vetdeklarimeve të subjektit, numri i të punësuarve në lejet minerare që zotëron shoqëria është 196 persona.

**Pyetje nr.2**

**Sa është volumi i produkteve të nxjerra nga këto dy kompani gjatë vitit 2023?**

Sipas vetdeklarimeve të subjektit, sasia e mineralit të bakrit e prodhuar për vitin 2023 është:

**275190 ton.**

**Pyetje nr.3**

**Sa është vlera e rentës minerare që këto dy kompani kanë paguar gjatë vitit 2023?** Përsa i përket rentës së paguar për vitin 2023 për subjektin “Beralb” sh.a”, referuar ligjit Nr. 151/2020 datë 17.12.2020 "PËR NJË NDRYSHIM NË LIGJIN NR. 9975, DATË 28.7.2008,

“PËR TAKSAT KOMBËTARE”, TË NDRYSHUAR" për periudhën Viti 2021 deri në fund të vitit 2023 citohet se renta minerare është 0.

**Pyetje nr.4**

**Kur përfundojnë kontrat e shfrytëzimit për të dy këto raste?**

Për vendburimet “Munellë, Karmë dhe Lak-Rosh” të cilat trajtohen si leje minerare sqarojmë se janë marrëveshje koncesionare, afati i përcaktuar sipas shtesës së marrëveshjes ligji Nr.

73/2017 periudha e konçesionit është **45 vjet** nga data e hyrjes në fuqi të Marrëveshjes së Koncesionit. Në marrëveshje citohet se “gjatë gjithë kohëzgjatjes së Marrëveshjes Koncensionare shoqeria do të bëjë në kohë ripërtëritjen, zëvendësimin, zgjatjen e lejeve, licensave apo autorizimeve”.

Afatet e lejeve minerare të shfrytëzimit janë si më poshtë:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr** | **Nr. Lejes** | **Data e lejes** | **Emri i subjektit** | **Bashkia** | **Emertimi i vendburimit** | **Lloji i Mineralit** | **Afati lejes minerare** |
| 1 | 642/3 | 27.08.2001 | Beralb Sh.a | Pukë | Vendburimi "Lak Rroshi" | **Bakër** | Shtyre afati per 10 vite (deri ne  vitin 2031) |
| 2 | 643/3 | 27.08.2001 | Beralb Sh.a | Pukë | Vendburimi "Munelle" | **Bakër** | Shtyre afati per 10 vite (deri ne vitin 2031) |
| 3 | 1555 | 27.02.2012 | Beralb Sh.a | Pukë | Vendburimi "Karma 2" | **Bakër** | 25 vjet |
| 4 | 1684 | 07.02.2014 | Beralb sh.a | Fushë Arrëz | Vendburimi "Qaf Bari" | **Bakër** | 25 vjet |
| 5 | 1685 | 07.02.2014 | Beralb Sh.a | Fushë Arrëz | Vendburimi "Tuç" | **Bakër** | 25 vjet |
| 6 | 1686 | 07.02.2014 | Beralb Sh.a | Fushë Arrëz | Vendburimi "Fush Arrës" | **Bakër** | 25 vjet |
| 7 | 1687 | 07.02.2014 | Beralb Sh.a | Fushë Arrëz | Vendburimi "Palucë" | **Bakër** | 25 vjet |
| 8 | 1689 | 13.03.2014 | Beralb Sh.a | Fushë Arrëz | Vendburimi "Munellë" | **Ndërtimor efuziv** | 25 vjet |

* Referuar të dhënave që Drejtora Hidrokarbure disponon për shoqerinë **“Bankers Petroleum Albania”** treguesit për këtë kompani janë si në tabelën më poshtë:

|  |  |  |
| --- | --- | --- |
| 1 | Numri i punonjësve gjatë 2023 (nr) | 463 vendas dhe 32 të huaj |
| 2 | Prodhimi gjate vitit 2023 në ton | 527,000 |
| 3 | Renta minerare për 2023 e vleresuar milion USD | rreth 22 |
| 4 | Data e perfundimit sipas MH | 29.07.2029 |
|  | ***Shënime****: Numri i punonjësve është mesatar vjetor.* | |
|  | *Renta minerare është vlerësuar mbi bazën e të dhënave 9-mujore.* | |